TFS Proxy Efficiency Testing - CodeProject 12,508,630 members (36,009 online)
22.3K views170 downloads19 bookmarked
Software Engineer Last Visit: 31-Dec-99 18:00 Last Update: 28-Sep-16 23:07Refresh1 8444 N Meridian Street, Indianapolis, IN 46260 | MLS 21353570 | Listing Information | Carpenter Realtors
8444 N Meridian Street,
3 beds, 2 Full/2 Half baths, 4,422 sqft
MERIDIAN STREET JUST SOUTH OF 86TH ON WEST SIDE OF STREET
I am interested in 8444 N Meridian Street, Indianapolis, IN 46260. Preke 2019 | Preke: Seisoen van Menswaardigheid | Page 6
Eerste Sondag na Kersfees – 30 Desember 2018 – Psalm 148
Posted on December 19, 2018 December 19, 2018 by adele lombaard
Die Psalm verduidelik dat alles wat geskep is die lof van God besing. ’n Kollega vertel dat daar ’n man in sy gemeente is wat saam met sy vrou met hulle seiljag reg rondom die wêreld gevaar het. Die man het altyd ’n mikroskoop op sy jag gehad. Hy vertel hoe hy eendag toe hulle baie vêr weg van land af, heeltemal afgesonderd, gevaar het, van die seewater geskep het en dit onder die mikroskoop bekyk het. Tot sy groot verbasing het hy die wonderlikste kleure en patrone en formasies gesien. So mooi dat hy net meer en meer daarna wou kyk. Na die tyd het hulle baie daaroor gedink en gewonder hoekom al hierdie wonderlike prag en skouspel so vermors lê in die diepte van die oseaan, want min mense kan dit ooit sien en waardeer.
Toe besef hulle dat die Here dit vir Homself gemaak het en dat Hy dit dag na dag geniet. Al die prag en skoonheid maak Sy naam groot en sing ’n loflied tot Sy eer. Net so is alles wat mooi en goed is rondom ons, ook besig om die eer aan God te bring. Deel vir die kinders skryfgoed en papier uit en vra dat hulle ’n prentjie van iets moet teken wat hulle dink ’n loflied vir God is. Psalm 148 is ‘n pragtige, gepaste Psalm om by die jaareinde te oordink. Psalm 148 brei die oproep tot lof uit tot die hele heelal – die hemel en die aarde, die skepsels en die skeppings. Die redes vir die lof lê in God se betroubare bevestiging van alles wat leef. Dié lof word in die eerste plek gevra – vers 1-6 – van alles wat in die hemel gemaak is. Dit sluit die lewende skepsels in: engele en hemelse magte. Dit sluit ook die gepersonifieerde skeppings in: son, maan, sterre, selfs die water wat uit die hemelkoepel op die aarde reën verskaf. Dié lof word in die tweede plek gevra – vers 7-14 – van alles wat op die aarde gemaak is. Dit sluit die lewende skepsels in – beide die diere as die mense: seemonsters, wilde diere, vee, kruipende diere, voëls, konings, aanvoerders, regeerders, al die volke, jongmense en oumense. Dit sluit ook die gepersonifieerde skeppings in: vuur, hael, sneeu, newels (miswolke), stormwind, berge, heuwels, vrugtebome, seders, en selfs die diep waters (oseane).
Die hele skepping het hulle bestaan aan God te danke. Daar is niks uitgesluit wat nie God as Skepper moet loof nie. Die hele skepping is vir hulle voortgaande bestaan van God afhanklik. Daar is niks uitgesluit wat nie God se betroubare bevestiging nodig het nie. Daarom moet die hele skepping God loof. Dit is die bepaalde bestemming van alles wat leef en beef, veral van dié wat “na aan Hom is”. Halleluja! Hoe sal ons 2018 eindig en 2019 betree? Kom ons doen dit met lof op ons lippe. Ons lewe is veilig geborge in ons God. Alle vorme van bestaan is veilig geborge in God!
Posted in Preke 2019
Kersfees – 25 Desember 2018 – Titus 2:11-14
Betrek kinders van verskillende ouderdomme deurgaans deur die liturgie. Laat hulle kerse aansteek en voorlesings doen. Dikwels bring kinders hul Kersgeskenke saam erediens toe. Vra dat hulle dit vir die gemeente kom wys en geniet dit saam met hulle. Herinner mekaar dan aan die heel beste geskenk, net voordat julle ‘n lofsang sing. Daar is ’n magdom pragtige Kersverhale wat jy kan lees! Ons gee talle skakels na bv: Panov; Eseltjie se droom; Old Bafana; Star Bright; The Giveaway en Song of the Stars. Carolyn Brown wys op ‘n interessante vergelyking wat vanuit die Titus Skriflesing getrek kan word tussen Jesus en Kersvader.
Kersvader bring nét geskenke vir die kinders wat soet was: “Santa brings toys only to the good. Jesus comes to love us not because of anything we have done to earn it but because God loves us.” Die preekriglyn begin by die verhaal van Sully, die noemnaam van Chesley Sullenberger III, wat die kaptein van die passasiersvliegtuig was wat ‘n noodlanding op die Hudsonrivier moes doen. In die fliek vertel die medevlieënier hoe briljant Sully die situasie hanteer het. Vlieëniers tree volgens vooraf ingeoefende prosedures op. Sully moes sekere van hierdie instruksies ignoreer, omdat dit in die situasie nie van toepassing was nie. Hy moes die regte prosedures identifiseer en dit nougeset uitvoer. Dit het hy briljant gedoen. Die omgekeerde is ook waar. Die verkeerde gedrag kan lewens kos en verwoes. Dit is waarskynlik maklik om aan voorbeelde te dink waar growwe nalatigheid groot skade aan mense aangerig het.
Dit is egter ook waar van “minder ernstige” oortredings. Dit is dikwels liefdeloosheid, hooghartigheid, veroordeling en beterweterigheid by gelowiges wat mense van die geloof “afsit”. Dit is daarom seker nie om dowe neute dat Paulus in hierdie brief aan Titus aandag gee aan Titus se gedrag nie. Titus is ‘n jong geestelike leier van ‘n jong gemeente op die eiland Kreta. Paulus gee egter nie net aandag aan Titus se gedrag nie. Hy is begaan oor die gedrag van die gelowiges in die algemeen, van almal in die gemeente. Dit sluit in Titus, die ouderlinge, gesinslede teenoor mekaar en gelowiges teenoor ongelowiges.
Vierde Sondag in Advent – 23 Desember 2018 – Lukas 1:39-45,(46-55)
Posted on December 18, 2018 December 18, 2018 by adele lombaard
In vers 43 maak Elisabet ’n aangrypende uitspraak as sy die ongebore Jesus reeds “haar Here” noem. In vergelyking met ons, wat werk met “geloof as kennis en vertroue”, en die mense van haar tyd, wat werk met “sien is glo”, is Elisabet eintlik ’n uitsondering. Die vraag wat amper outomaties by ons opkom is: Hoe kry sy dit reg? Vers 41 gee die antwoord: “sy is met die Heilige Gees vervul”. Om aan kinders iets daarvan te verduidelik, gebruik die voorbeeld van ’n doedelsak. Dalk kan jy een iewers leen of iemand kry wat dit kan bespeel. Die doedelsak is nie op sy eie iets wat kan werk nie, maar as iemand van buite af lug kan inblaas, is die potensiaal daar dat daar klanke kan uitkom.
Die preekriglyn werk met die tema van blydskap wat dikwels in Lukas se evangelie herhaal word. Daarom word dit dikwels ‘n “happy Gospel” genoem. Dit gebruik meer as enige ander boek in die Nuwe Testament woorde waarvan die wortel verband hou met blydskap. Dit gaan in ons teks om drie persone se blydskap, naamlik: die van Elisabet, die van die kind in haar moederskoot (Johannes) en die van Maria. Die belangrikste van die blydskap is egter die bron daarvan, naamlik God se wonderwerkende ingrype in hulle lewe.
Derde Sondag in Advent – 16 Desember 2018 – Lukas 3:7-18
Posted on December 11, 2018 December 11, 2018 by adele lombaard
Carolyn Brown stel voor dat die gemeente met Familietyd deelneem aan vandag se Skriflesing. ‘n Gedeelte van die gemeente is die “mense”, ‘n gedeelte die tollenaars, ander die soldate. Nog iemand is die verteller. Iemand anders is Johannes. Johannes moet vooraf voorberei om dramaties te lees soos vir ‘n groot skare buite. Met die preekriglyn word aangesluit by Johannes die Doper se rol as wegbereider, en nagedink oor die volle inhoud van die heil wat God bring. Ons fokus dieper op die inhoud van Johannes die Doper se prediking. Ons stap eerstens deur die teks, en daarna dink ons na oor die betekenis daarvan vir ons. Die erns en dringendheid van ‘n besluit om bekering word beklemtoon. Die byl wat reeds teen die wortels van die boom lê, die feit dat die boom uitgekap gaan word asook die verbranding in die vuur, dien juis om te waarsku dat die oordeel aan die kom is. Dit is as ‘t ware op hande. Daar is nie eintlik baie tyd oor om ‘n keuse te maak nie. Baie mense besef nie dat ons in die laaste dae lewe nie. Baie mense steur hulle nie baie aan die feit dat die wederkoms naby is nie. Ander sake geniet maklik ons onmiddellike aandag.
Daarom moet ons dringend aandag gee aan die wegdraai van ons verkeerde lewe en seker maak ons besluit vandag om die geloof in Jesus te aanvaar. Dit is vandag ook versoeningsdag. Ons dink aan ‘n diep verdeelde samelewing waar sommige se verwagtinge bots met ander se vrees. Ons word uitgedaag om na te dink oor ons eie lewensverhaal in die lig van Johannes se prediking. Wat sou Johannes vir ons sê as ons hom in die woestyn gaan besoek het? Hoe sou hy ons lewensstyl en ons ideale aangespreek het? Ons vier ook Adventstyd. Ons sien vooruit na die viering van die koms van die Kersbaba. Ons vier God wat mens geword het en ons kom genees het. Johannes leer ons dat diegene wat die genade vier nie daardeur onaangeraak mag bly nie. Die genade verander ons, bekeer ons, laat ons genadige lewens lei, lewens wat pas by God se bedoeling ons ons.
Tweede Sondag in Advent – 9 Desember 2018 – Lukas 3:1-6
Posted on December 4, 2018 December 11, 2018 by adele lombaard
Johannes die Doper het ‘n unieke leefstyl gehad – in die woestyn geleef en vreemde kos geëet. Dit moes darem aaklig gewees het om sprinkane te eet. Laat val die lig vir ‘n oomblik op hierdie wegbereider wat op sy beurt die lig net op Jesus laat fokus. Kry die kinders sover om ook vreemde kos te probeer … wurms! Wurms wat jou mond erg laat brand is algemeen in die winkels beskikbaar. Deel dit aan die kinders uit dat die gemeente hulle gesigte kan sien trek … Of maak vooraf jellie wurms. Metode ingesluit. Die preekriglyn begin met ‘n oorsig van die politieke en godsdienstige situasie in Suid-Afrika en die NG Kerk.
Met hierdie teks word die gemeente van die Here herinner aan die woord van God wat 2,000 jaar gelede tot Johannes, die seun van Sagaria, in die woestyn gekom het. Lukas gee erkenning aan van die groot figure van sy tyd, sommige van hulle regte skurke. Deur dit te doen, plaas hy Jesus se verhaal in die historiese konteks daarvan. Lukas se punt is: die Jesus-gebeure speel in die geskiedenis af. Dit is nie ‘n sprokie, feëverhaal of dagdroom nie. Dit is geskiedenis, deel van ons geskiedenis. Alles wat verder in die evangelie gaan gebeur is deel van dieselfde wêreld, dieselfde werklikheid waarin ons ook deel. Ons moet egter ons heil nie bloot net van groot leiers verwag nie. Bekering, goddelik-hergeoriënteerde mense, is hiervoor nodig. Dit sluit ons in.
Eerste Sondag in Advent – 2 Desember 2018 – Lukas 21:25-36
Posted on November 29, 2018 December 4, 2018 by adele lombaard
Gebruik die inleiding van die preek, die toneel uit die fliek Shrek, vir Familietyd. Gesels oor die frustrasie van ’n lang reis. Sluit dan aan by die boodskap van die teks. Oorweeg om vanjaar as gemeente “omgekeerde adventkalenders” te maak. Inligting ingesluit. Die preekriglyn begin met ‘n kostelike toneel uit die film Shrek. Shrek, sy verloofde en Donkey is op pad na die koninkryk “Far, far away”. En – omdat dit ‘n reis na ver, ver weg van hier is, is dit ‘n la-a-a-ng reis. Jy het dit seker al self ook beleef? Julle is op pad met vakansie en die pad voel lank. Jy – of die kinders – raak ongeduldig. En die verwagting en ongeduld word woorde: “Hoe lank nog?” “Hoe ver nog?” “Wanneer is ons daar?” Natuurlik is daar ‘n al hoe groter wordende intensie en nood wat opbou.
Dit was dieselfde in Jesus se tyd en Lukas se tyd. Wanneer Jesus oor die naderkom en aanbreek van God se koninklike heerskappy in hulle wêreld praat, vra die mense: “Here, wanneer sal hierdie dinge gebeur en wat is die teken van wanneer dit gaan plaasvind?” Ons teks is deel van Jesus se antwoord op hierdie vraag. Hy praat oor die nabyheid van die koninkryk van God en oor die tweede koms van die Seun van die Mens. Hy belowe dat Hy saam met ons op reis is … en dat ons saam met God op reis is. God is hier teenwoordig en besig. God se nuwe begin is aan ‘t uitrol. Sy koninklike heerskappy ís ‘n toenemende werklikheid al sien ons dit nie raak nie, óf al voel ons nie so nie. Wees daarom wakker. Interpreteer die werklikheid waarin ons leef met wysheid. En leef jou lewe. Geniet die reis. En laat God se hier wees jou in elke oomblik verras.